สวัสดีค่ะ. คือถ้าถ่ายเปนเลือดค่ะ เลือดออกเยอะมากด้วยค่ะ ซึ่งก่อนหน้าก้อปวดท้องมากเลยค่ะ
สวัสดีค่ะ,อาการที่เลือดที่ออกมาพร้อมกับการถ่ายอุจจาระ หรือถ่ายเป็นเลือดเกิดได้จากหลายสาเหตุ ที่พบบ่อย ได้แก่1.1.ริดสีดวงทวารเมื่อหลอดเลือดของริดสีดวงทวารถูกครูดด้วยอุจจาระหรือแตกออกจากแรงเบ่ง จะทำให้มีเลือดออก โดยจะเป็นเลือดสีแดงสดหยดออกมาพร้อมถ่ายอุจจาระหรือหลังถ่ายอุจจาระ มักไม่มีอาการปวดหรือเจ็บรูทวารหนัก แต่บางกรณีที่ริดสีดวงมีการอักเสบ หรือหลอดเลือดของริดสีดวงมีการแข็งตัว อาจทำให้มีการปวดหรือเจ็บรูทวารได้2.2.มีแผลที่ทวารหนัก เมื่อก้อนอุจจาระมีลักษณะเป็นก้อนใหญ่ หรือแข็ง ต้องออกแรงเบ่งมาก ก้อนอุจจาระอาจไปครูดกับทวารหนักทำให้มีแผล ซึ่งมักจะมีเลือดสีแดงสดติดออกมากับก้อนอุจจาระหรือติดอยู่ที่ก้น อาจเป็นเลือดปนออกมาเมื่อใช้กระดาษเช็ดก้น มักอาการปวดหรือเจ็บรูทวารหนักร่วมด้วยสาเหตุอื่นๆ ที่พบได้ไม่บ่อยนัก ได้แก่3.3.ทวารหนักและไส้ตรงอักเสบ หรือลำไส้ใหญ่อักเสบ4.4.ถุงผนังลำไส้ใหญ่อักเสบ5.5.มีติ่งเนื้อหรือก้อนเนื้อในลำไส้ใหญ่6.6.ภาวะลำไส้ขาดเลือด7.7.มีภาวะเลือดออก จากหลอดอาหารหรือกระเพาะอาหารที่มีแผล หรือมีเส้นเลือดโป่งพอง8.8.มะเร็งลำไส้ใหญ่เนื่องจากมีหลายสาเหตุดังกล่าวค่ะ อีกทั้งที่บอกว่ามีปริมาณเลือดออกเยอะ จึงแนะนำให้ไปพบแพทย์เพื่อตรวจร่างกายและตรวจเพิ่มเติมอื่นๆ ค่ะ เพื่อจะได้รับการรักษาที่ตรงจุดค่ะ ขอให้หายโดยเร็วนะคะ